Document ID: 32006D0603

ROZHODNUTIE KOMISIE
zo 6. septembra 2006
o finančnom príspevku Spoločenstva na eradikáciu pseudomoru hydiny vo Francúzsku v roku 2005
[oznámené pod číslom K(2006) 3929]
(Len znenie vo francúzskom jazyku je autentické)
(2006/603/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho články 3 a 4,
keďže:
(1)
S cieľom čo najskôr prispieť k eradikácii pseudomoru hydiny, Komisia má možnosť finančne sa podieľať na oprávnených výdavkoch, ktoré znáša členský štát, za podmienok uvedených v článku 4 ods. 2 rozhodnutia 90/424/EHS.
(2)
Finančná účasť Spoločenstva v rámci mimoriadnych opatrení na boj proti pseudomoru hydiny podlieha pravidlám určeným nariadením Komisie (ES) č. 349/2005 z 28. februára 2005 stanovujúcim pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (2).
(3)
Ohniská pseudomoru hydiny sa vo Francúzsku vyskytli v roku 2005. Výskyt tejto choroby predstavuje vážne ohrozenie hospodárskych zvierat v Spoločenstve.
(4)
Dňa 5. septembra 2005 Francúzsko predložilo posledný hrubý odhad nákladov vynaložených na eradikáciu choroby.
(5)
Francúzske orgány úplne splnili svoje technické a administratívne povinnosti stanovené v článku 3 rozhodnutia 90/424/EHS a v článku 6 nariadenia (ES) č. 349/2005.
(6)
Vyplatenie finančného príspevku Spoločenstva musí byť podmienené uskutočnením plánovaných činností a poskytnutím všetkých potrebných informácií zo strany orgánov v stanovených termínoch.
(7)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Udelenie finančného príspevku Spoločenstva Francúzsku
1. Francúzsko môže získať finančný príspevok Spoločenstva na výdavky vynaložené v rámci mimoriadnych opatrení na boj proti pseudomoru hydiny v roku 2005.
2. Finančný príspevok Spoločenstva predstavuje 50 % výdavkov oprávnených na financovanie Spoločenstvom. Vypláca sa za podmienok stanovených v nariadení (ES) č. 349/2005.
Článok 2
Adresát
Toto rozhodnutie je určené Francúzskej republike.
V Bruseli 6. septembra 2006

Labels: 17
19
6
18
15